श्री शक्ति मंदिर नई आबादी में शिव विवाह करवाया
भास्कर संवाददाता | होशियारपुर
श्रीशिव भोले नाथ सेवा समिति होशियारपुर की तरफ से रविवार को श्री शक्ति मंदिर नई आबादी में श्री शिव विवाह मनाया गया।
इस मौके कथावाचक बाबा फंगा राम जंगम ने संगत को श्री शिव विवाह की कथा सुनाकर शिव चरणों से जोड़ा। उन्होंने कहा कि जब भगवान शिव और माता पार्वती का विवाह होने वाला था तो एक बड़ी ही सुंदर घटना घटी। उनकी शादी बहुत ही भव्य पैमाने पर हो रही थी, इससे पहले एेसी शादी कभी नहीं हुई थी जो दुनिया के सबसे तेजस्वी प्राणी थे, एक-दूसरे प्राणी को अपने जीवन का हिस्सा बनाने वाले थे। इस शिव विवाह में देवता तो वहां मौजूद थे, साथ ही वहां असुर भी पहुंचे थे। आम तौर पर जहां असुर जाते थे वहां देवता जाने से मना कर देते थे और जहां देवता हो वहां असुर नहीं जाते थे। कथा के उपरांत समूह भक्तों को प्रसाद वितरित किया गया।
शक्ति मंदिर नई आबादी में शिव विवाह मौके जंगम और मौजूद प्रबंधक।
awa_Deva bho_Deva hin_Deva hin_Deva hin_Deva